ກະຊວງປ້ອງກັນຄວາມສະຫງົບໄດ້ເຊື່ອມຊືມ ເອກກະສານກອງປະຊຸມຄົບຄະນະຄັ້ງທີ່ 7 ສະໄໝທີ່ x ຂອງສູນກາງພັກ
ກະຊວງປ້ອງກັນຄວາມສະຫງົບ ໄດ້ເຊື່ອມຊືມເອກກະສານກອງປະຊຸມຄົ ບຄະນະຄັ້ງທີ່ 7 ສະໄໝທີ່ x ຂອງສູນກາງພັກ ໃນວັນທີ່ 8 ມັງກອນ 2019 ນີ້ ເປັນກຽດເຜີຍແຜ່ ໂດຍແມ່ນ ພົທ ວິໄລ ຫຼ້າຄຳຟອງ ລມຕ ກະຊວງປ້ອງກັນຄວາມສະຫງົບ ແລະ ທ່ານສີປະເສີດ ແສນສະຫວັດ ຮອງຫົວໜ້າ ເຂົ້າຮ່ວມຮັບຟັງມີ ຮອງລັດຖະມົນຕີ, ຄະນະພັກ-ຄະນະນຳ,ພະນັກງານຫຼັກແຫຼ່ງບັນດາ ກົມກອງອ້ອມຂ້າງກະຊວງ.
ໃນການເຜີຍແຜ່ເອກກະສານຄັ້ງນີ້ ເພື່ອແນໃສ່ໃຫ້ຄະນະພັກ-ຄະນະນຳ ອ້ອມຂ້າງກະຊວງ ປກສ ໃຫ້ຮັບຮູ້ເຂົ້າໃຈ ກຳແໜ້ນແລະເປັນເອກກະພາບໃນລະດັບສູງຕາມທັດສະນະທິດທາງ ທີ່ສູນກາງພັກວາງອອກ ໃຫ້ປະສົບຜົນສຳເລັດເປັນຕົ້ນມາ ວ່າດ້ວຍການເພີມທະວີການຳພາແກ້ໄຂຄວາມຍຸງຍາກດ້ານເສດຖະກິດການເງີນ ແລະ ສ້າງຄວາມເຂັ້ມແຂງຂອງການຄຸມຄອງມະຫາພາກ,ເຊີ່ງໄດ້ຍົກໃຫ້ເຫັນ ສະພາບຄວາມຍຸງຍາກດ້ານເສດຖະກິດ-ການເງີນ ແລະ ບັນດາສາຍເຫດຕົ້ນຕໍ ພ້ອມທັງທິດທາງ ແລະ ມາດຕະການແກ້ໄຂ, ເປັນຕົ້ນແມ່ນການເພີມທະວີຄວາມສາມັກຄີ ໃຫ້ເປັນປືກແຜ່ນຢູ່ພາຍໃນ, ຍືດໝັ້ນບັນດາລັກການຈັດຕັ້ງເຄື່ອນໄຫວ ອັນເປັນພື້ນຖານຂອງພັກ, ສ້າງຄວາມເຂົ້າໃຈທີ່ຖືກຕ້ອງ ແລະ ເອກກະພາບຕໍ່ຄວາມຍຸງຍາກທີ່ເກີດຂື້ນ, ຕິດພັນກັບການເຊີດຊູຄວາມຮັບຜິດຊອບແບບລວມໝູ່ ແລະ ບຸກຄົນເພື່ອແກ້ໄຂບັນຫາສະພາບຄວາມຍຸງຍາກທາງດ້ານເສດຖະກິດ-ການເງີນ ຈະຕ້ອງໄດ້ຮັບການແກ້ໄຂໄປພ້ອມກັບການປະສົມລະຫວ່າງການຍູ້ແຮງບວກການຜະລິດ ເຊີ່ງໃນປະຈຸບັນແມ່ນມີຄວາມຈຳເປັນຕ້ອງໄດ້ພ້ອມກັນຫັນປ່ຽນອົງປະກອບການລົງທືນຂອງລັດ ໂດຍເນັ້ນການລົງທືນທີ່ມີປະສິດທິຜົນຕົວຈີງ, ໂດຍຖືເອົາຜົນສຳເລັດແລະການຫັນປ່ຽນຕົວຈີງເປັບບັນທັດຖານແຫ່ງສະຕິຄວາມຮັບຜິດຊອບ ແລະ ຄວາມສາມາດຂອງຜູ້ນຳພາຢູ່ແຕ່ລະບ່ອນ,ປັບປຸງວຽກງານແຜນການການເງີນບົນພື້ນຖານສົມທົບລະຫວ່າງການສ້າງແຜນພັດຖະນາເສດຖະກິດ-ສັງຄົມ ທີ່ມີລັກສະນະເປັນແຜນຊີ້ນຳຂອງລັດຖະບານກັບການມອບສິດເປັນເຈົ້າໃຫ້ແກ່ທ້ອງຖີ່ນໃນການສ້າງແຜນຍຸດທະສາດ,ແຜນພັດທະນາແຕ່ລະໄລຍະຂອງທ້ອງຖີ່ນ ແລະ ສ່ວນການລົງທືນ ຫຼື ການໃຊ້ຈ່າຍງົບປະມານຂອງລັດຕ້ອງອີງໃສ່ຄວາມສາມາດຕົວຈີງຂອງລາຍຮັບພາຍໃນ ແລະ ການຊ່ວຍເຫຼືອລ້າຈາກປະເທດ, ຈຳກັດໜີສີນໃໝ່ຈາກການລົງທືນທີ່ບໍ່ມີປະສິດທິຜົນທາງເສດຖະກິດໂດຍກົງ ໃຫ້ຖືກການສຳລະສະສາງໜີ້ສີນທີ່ຄ້າງຄາຜ່ານມາໃຫ້ເປັນວຽກງານບຸລິມະສິດໃນການສ້າງແຜນໃຊ້ຈ່າຍງົບປະມານປົກກະຕິໃນຊຸມປີຕໍ່ໜ້າໂດຍອີງໃສ່ລາຍຮັບພາຍໃນແລະການຊ່ວຍເຫຼືອລ້າ.
ດັ່ງນັ້ນເພື່ອຮັບປະກັນໃຫ້ການແກ້ໄຂບັນຫາຄວາມຍຸງຍາກດ້ານເສດຖະກິດ-ການເງີນໄດ້ຮັບການຈັດຕັ້ງປະຕິບັດຢ່າງຖືກຕ້ອງບັນຫາສຳຄັນແມ່ນຕ້ອງໄດ້ເພີມທະວີຄວາມຮັບຜິດຊອບ ແລະ ປັບປຸງແບບແຜນເຮັດວຽກຂອງສູນກາງພັກ ແລະ ຄະນະພັກຂັ້ນຕ່າງໆ ໂດຍເລີມຈາກການແກ້ໄຂ້ບັນຫາທີ່ຕົນເຫດ, ສູນກາງພັກຕ້ອງໄດ້ນຳພາ-ຊີ້ນຳໂດຍກົງດຳເນີນການກວດກາປົກກະຕິ, ຕໍ່ຄວາມຮັບຜິດຊອບການເມືອງ ແລະ ປະສິດທິຜົນການເຄື່ອນໄຫວຂອງການນຳຂັ້ນສູນກາງຂອງຄະນະພັກແຕ່ລະຂັ້ນ, ໃນການປະຕິບັດບັນດາມາດຕະການຕົວຈີງ,ພ້ອມທັງດຳເນີນທາງວິໄນຢ່າງເຂັ້ມງວດຕໍ່ການລະເມີດ ຫຼື ເມີນເສີຍໃນການຈັດຕັ້ງປະຕິບັດມະຕິຄຳສັ່ງຕ່າງໆ